Lìsula

Lìsula (distaget /ˈlizula/ e korseg) pe Isula Rossa (/ˈizula ˈrɔssa/) zo ur gêr e rannvro Balagna, e Korsika (departamant Korsika-Uhel). Trede porzh ar vro eo. Krouet e voe e 1758 gant ar brogarour korsat Pasquale Paoli evit kaout ur porzh ne vefe ket etre krabanoù Republik Genova (evel Calvi). Anv Lìsula pe Isula Rossa eo an anv e korseg, hag a dalv "An Enezenn Ruz". Betek 1848 e oa Isula Rossa (distaget /ˈiːzola ˈrossa/) he anv ofisiel, he anv italianek evel holl gumunioù Korsika. Goude-se e oa troet he anv e galleg e L'Île-Rousse, he anv ofisiel betek bremañ. Unan eus an teir c'humun eus an departamant zo bet troet o anv e galleg eo, asambles gant Saint-Florent (San Fiurenzu) ha Tox (Tòcchisu) ; ar re all en deus miret o stumm italianek. Anvet e vez he annezidi Lisulani e korseg hag Îles-Roussiens e galleg. Douaroniezh War aod norzh Korsika emañ Lìsula, riblennet gant ar Mor Kreizdouar. Emañ etre Curbara er c'hornôg hag U Monticellu er reter, hag er Su dezhi, war an uhelioù, emañ Santa Riparata di Balagna. Reier an iniziigoù e porfir ruz, e-tal ar gumun, en deus roet he anv. Enez ar Pietra, hini vrasañ an enezeg-mañ, a zo enni un tour-tan hag un tour genovat eus ar XVIvet kantved. Deuet eo da vezañ ur gourenez bremañ a drugarez da hent ar porzh. Furchadegoù arkeologel a zo bet graet war enez ar Prietra etre 1983 ha 1985 hag etre 2003 ha 2006. Poblañs Liammoù diavaez Lec'hienn ofisiel an ti-kêr Notennoù ha daveoù